cyanic-selkie/wikianc huggingface dataset:
Türkopol
Tarixi
Türkopolların çoxu xristianlaşan səlcuqilər və ya Suriya ortodoks xristianlardan cəlb olunmuşdular. Müqəddəs torpaqlarda bu döyüşçülərin cəngavərlərdən daha sürətli atları və daha yüngül silahları var idi, mobil müsəlman döyüşçüləri ilə vuruşmaq üçün yay və nizələr ilə silahlanmışdılar. Türkopollar yüngül süvarilər kimi xidmət edirdilər.
1187-ci ildə səlibçilər üçün uğursuz Hattin döyüşündə türkpollar iştirak etmişdilər. Onların bu döyüşdə müsəlman yüngül süvari rəqiblərindən daha yaxşı silahlanmış olduğu ehtimal edilir.
Məmlüklər türkopolları satqın hesab edirdilər və onları edam edirdilər. Əkkanın mühasirəsindən sağ çıxan türkpollar Müqəddəs torpaqlardan gələn hərbi əmrlərə əməl etmişdilər. Tampliyerlər ilə birlikdə Kiprdə, hospitalyerlər ilə birlikdə Rodos və Malta adalarında məskunlaşmışdılar. Tevton ordeninin üzvləri öz yüngül süvarilərinə də "türkopollar" deyirdilər.
BMT Modeli
Birləşmiş Millətlər Təşkilatı Modeli (Model UN) gənclər üçün özünü diplomat və səfir rollarında sınamaq, beynəlxalq münasibətlər sahəsini daha yaxından öyrənmək, müvafiq bilik və bacarıqlarını artırmaq fürsətini yaradan qeyri-formal təhsil növü və simulasiya oyunudur. Oyunun məqsədi gənclərə liderlik, ictimai danışıqların aparılması və konfliktlərin həlli yollarının öyrədilməsidir. Baxmayaraq ki, BMT Modeli məktəbdən kənar bir fəaliyyətdir, bir çox ölkələrdə bu simulyasiya bir dərs olaraq təqdim edilir. Bu tələbələrin dünyadakı aktual mövzular haqqında daha dərin bir anlayış əldə etməsinə və bu biliklərini inkişaf etdirməsinə imkan yaradır.
BMT Modeli konfranslarının iştirakçıları "Nümayəndə" adlandırılır və bu nümayəndələr təmsil etdikləri ölkənin və ya siyasi şəxslərin adı ilə müəyyən edilirlər. Nümayəndələr konfransdan əvvəl onlara təqdim olumuş mövzuda  tədqiqat aparır və təmsil etdikləri ölkələrin faktiki siyasəti əsasında onların siyasi mövqelərini tədqiq edir və həmin ölkələrin siyasi mövqeyinə uyğun çıxış edə bilmək üçün siyasi yanaşmalar hazırlayırlar. Konfransın sonunda hər bir komitədə, ən yaxşı çıxış edən nümayəndələr və ya nümayəndə heyəti mükafatlarla təltif olunurlar.
Tarix
BMT Modeli, bir sıra tələbələr tərəfindən Model Millətlər Liqası simulyasiyası olaraq fəaliyyətə başlamışdır. İlk Model Millətlər Liqası Konfransı 1920-ci ildə təşkil olunmuşdur. 1945-ci ildə, Birləşmiş Millətlər Təşkilatının  formalaşmasından sonra bu simulyasiya artıq BMT Modeli olaraq fəaliyyətini davam etdirmişdir. Bu gün BMT Modeli Konfranslarının bəziləri Model Millətlər Liqası simulyasiyaları formasında da təşkil olunur.
Birinci Birləşmiş Millətlər Təşkilatı Modeli, 11-13 fevral 1949-cu il tarixləri arasında St. Lawrence Universitetində, Tarix və İdarəçilik şöbəsinin rəhbəri Dr. Harry Reiff və təşkilat əməkdaşlarından Otto L. Corcun təşəbbüsü ilə həyata keçirilmişdir. Dr. Reiff 1945-ci ildə San-Fransisko Konfransında və 1945-1946-cı illərdə Londonda keçirilən Birləşmiş Millətlər Təşkilatının Konfransında Amerika Birləşmiş Ştatları nümayəndəliyinin texniki məsləhətçisi olmuşdur. 1949-cu ildə St.Lawrence Universiteti BMT Model Konfransında Adelphi, Alfred, Champlain, Clarkson, McGill, Middlebury, Potsdam, St Michael və Vermont daxil olmaqla regional ərazilərdən və universitetlərdən nümayəndələr iştirak ediblər. Konfrans uzun illərdir  St. Louis şəhərində hər il mütəmadi olaraq keçirilir. Digər BMT Modeli Konfransları Berkeley, Harvard (Harvard Model Birləşmiş Millətlər Təşkilatı),  Milli Model Birləşmiş Millətlər Təşkilatı (NMUN NY) və bir çox digər kollec və universitetlərdə sonradan təşkil olunmuşdur.
1987-ci ildə, bir neçə ABŞ tələbəsi tərəfindən, Haaqa şəhərində TEIMUN qurulmuşdur. Son bir neçə il ərzində BMT Modeli Şərq və Cənubi Asiya, Yaxın Şərq, Avropa, Şimali Afrika və Sahara Afrika kimi ərazilərə yayılmışdır. Hindistanın Beynəlxalq BMT Modeli, Harvard, THIMUN kimi digər böyük konfrans təşkilatçıları bu bölgələrdə tələbatı qarşılamaq üçün konfranslar təşkil edirlər.
Etiket
·     Bütün konfrans iştirakçıları bir-birlərinə, həmçinin konfrans katibliyinə qarşı hörmətlə davranmalıdır.
·     İştirakçılar konfrans müddəti ərzində rəsmi geyim formasına riayət etməlidir
·     Etika qaydalarının pozulmasına məruz qalan iştirakçılar katibliyə müraciət edə bilərlər.
·     Etik qaydaları pozan iştirakçılar belə hal ilk dəfə yaşandıqda katiblik tərəfindən  xəbərdarlıq alırlar. Qaydaları pozmaqda davam edən və ya kəskin qayda pozuntusuna yol açan iştirakçılar müvəqqəti sessiyalarda iştirak və səsvermə hüquqlarından məhrum edilə, eləcə də son instansiya olaraq konfransdan kənarlaşdırıla bilərlər
Katiblik
·     Katiblik sədr və direktordan ibarət olmaqla komitənin işinə və qaydaların düzgün tətbiqinə nəzarət edir, iclasları açıq və qapalı elan edir, iştirakçılara çıxış etmə hüququnu verir, komitə qarşısında müvafiq suallar qaldırır, təklif və bildirişləri səsverməyə qoyur və səlahiyyətində olan digər məsələləri həll edir.
·     Komitə sədri səlahiyyəti daxilində əvvəlcədən xəbərdarlıq etməklə qaydalarda dəyişikliklər edə, iştirakçılar tərəfindən verilən təklif və bildirişləri mövzudan kənar olması ilə əlaqədar müzakirəyə çıxarmaya bilər, lazım olduqda iclasın vaxtından əvvəl və ya sonra yekunlaşdırılması, çıxış vaxtının qısaldılması ilə bağlı təkliflər verə bilər.
Klub rəhbərləri
·     Konfransda klub nümayəndələri qismində klub rəhbərləri (prezident və vitse-prezidentlər) çıxış edir, müzakirələrə qatılır, təkliflər və bildirişlər qaldıra bilir və səsvermədə iştirak edirlər.
·     Klublar bir və daha çox nümayəndə tərəfindən təmsil edilə bilərlər, ancaq saydan asılı olmayaraq bir iştirakçı (klub) olaraq qeydiyyatdan keçə və yalnız bir səsvermə hüququna sahib ola bilərlər.
Yetərsay
·     Komitənin müzakirələrə başlaması üçün ümumi iştirakçı siyahısının 1/3-i, səsvermə üçün 2/3-si iclas keçirilən məkanda hazır olmalıdır.
·     Hər sessiyanın əvvəlində katiblik iştirakçıların (klubların) adlarını çəkərək şifahi qeydiyyat aparacaq. Şifahi qeydiyyata gecikən iştirakçı sonradan sədrə yazılı ismarış göndərərək qeydiyyatdan keçə bilər. Yalnız qeydiyyatdan keçmiş iştirakçılar müzakirələrə qatıla və səs verə bilərlər.
Təkliflər
·     Sədr/Direktor konfrans müddəti ərzində əvvəlcədən elan verməklə təkliflər qəbul edir. Nümayəndələr yalnız sədrin elanından sonra plakatlarını qaldıraraq təklif vermək üçün icazə istəyə bilərlər.
·     Nümayəndələr etdikləri təklif haqqında bütün lazımi məlumatları deməlidir. Sədr/Direktor istədiyi vaxt təkliflərin qəbulunu dayandıra və mövcud təklilər üzrə səsverməyə keçə bilər.
·     Konfransın gedişatına ən çox müdaxilə edən təklifdən başlayaraq təkliflər səsverməyə qoyulur, eyni kateqoriyada iki və daha çox təklif varsa, daha əvvəl qaldırılan təklifin səsverməsi daha əvvəl edilir.
·     Sədr səsvermədən keçən təklifi icra edir, heç bir təklif səsvermədən keçməzsə, konfrans əvvəlki gedişat üzrə davam edir.
·     Siyahıya alınan təklif (bir əvvəlki təklif səsvermədən keçdiyi üçün) səsverməyə qoyulmazsa, növbəti səsvermədə qeydə alınmır, ancaq eyni təklif növbəti səsvermələrdə təkrar qaldırıla bilər.
Təkliflərin növləri
·     Nümayəndələr konfransı yekunlaşdırmaq, müzakirələri yekunlaşdırmaq, fasiləyə çıxmaq, sənədlərlə bağlı səsvermə prosedurunu başlatmaq, iclasın formatını seçmək (qeyri-formal və formal iclas növləri), ümumi çıxış siyahısında çıxış vaxını uzatmaq və digər məsələlərlə bağlı təklif qaldıra bilərlər.
·     Təkliflər konfrans gedişatına ən çox müdaxilə edən təklifdən başlayaraq ən az müdaxilə edənə qədər davam edən ardıcıllıqla səsverməyə qoyulur. Katiblik tərəfindən qəbul edilən ardıcıllıq bu maddənin a bəndində təkliflərin yazılma ardıcıllığı ilə eynidir.
Ümumi çıxış siyahısı
·     Ümumi Çıxış Siyahısı ümumi müzakirələr başladığı zaman açılır və səsvermə prosesi başlayana qədər konfrans müddətincə açıq qalır. Siyahı ilk dəfə açılanda və sessiyalar zamanı Sədr/Direktor nümayəndələrin siyahıya qeydiyyatını şifahi və yazılı qaydada aparır.
·     Ümumi Çıxış siyahısına əlavə olunmaq istəyən nümayəndə bunu Sədr/Direktor elan etdiyi zaman plakatı qaldıraraq və ya Sədr/Direktora yazılı qeyd göndərməklə bildirə bilər.
·     Ümumi Çıxış Siyahısı bütün debat boyunca açıq olur, ancaq formal və qeyri-formal iclaslar müddətində dondurulur.
Xüsusi iclas növləri
·     Formal iclas – Formal iclas növü ümumi mövzu daxilində hər hansı bir spesifik mövzunun müzakirə olunduğu iclas növüdür. Bu növ təklifi qaldıran nümayəndə qısaca təklifin məqsədini izah etməli, individual və ümumi danışıq vaxtını dəqiqləşdirməlidir. Nümayəndələrdən əvvəlcədən dəqiqləşdirilmiş vaxta və mövzuya uyğun olaraq qaydalara müvafiq şəkildə çıxış etmələri gözlənilir.
·     Qeyri-formal iclas – Qeyri-formal iclas növü nümayəndələrin sərbəst şəkildə hər hansı bir spesifik mövzunu müzakirə etdiyi və ya yekun sənədin yazılması ilə bağlı işlərin aparıldığı iclas növüdür. Qeyri-formal iclas növünü təklif edən nümayəndə qısaca iclasın məqsədini izah etməli və ümumi vaxtı dəqiqləşdirməlidir. Qeyri-formal icalsın ümumi vaxt limiti 20 dəqiqəni keçməməlidir. Sədr/Direktor əgər təklifi həmin zamanda müzakirə üçün uyğun hiss etməzsə, təklifi qaydadan kənar elan edə bilər. Nümayəndələr prosedural qaydalardan azad olunurlar və istədikləri yolla əlaqə qura bilərlər. Nümayəndələrə bundan başqa verilən vaxtı səmərəli istifadə etməyi məsləhət görülür.
Digər təkliflər
·     Müzakirələri yekunlaşdırmaq haqda təklif gündəlikdə olan bütün müzakirənin bitirilməsini və təqdim edilən əsaslı təkliflər üzrə səsverməyə keçidi tələb edir.
·     Konfransı yekunlaşdırmaq barədə təklif iclasın bütün işinin dayandırılmasını tələb edir. Bu normalda komitə sessiyasının sonunda istifadə olunur.
Çıxışla bağlı qaydalar
·     Çıxış etmək hüququ - Nümayəndələr yalnız Sədr/Direktorun onları tanıdıqlarından sonra çıxış etmək hüququ ilə təmin olunurlar. Bu icazəni əldə etmək üçün nümayəndədən öz plakatını qaldırması gözlənilir. Nümayəndələr 3.şəxsdə danışmalıdırlar, 1.şəxsdə olan nitqlər icazə verilmir.
·     Çıxışlarda vaxt limiti - Sədr/Direktor tərəfindən qoyulan minimum vaxt limiti 30 saniyə, maksimum isə 2 dəqiqədir. Nümayəndələr vaxt limitini dəyişmək üçün təklif qaldıra bilərdilər. Nümayəndələr çıxış müddətini debatlar müddətində də uzada və ya limitləyə bilərlər.
·     Vaxtın ötürülməsi -  nümayəndənin artıq vaxtı qalarsa, o vaxtını başqa nümayəndəyə və ya Sədr/Direktora ötürə bilər.
·     Cavab vermə hüququ - Nümayəndə əgər başqa nümayəndənin onu təhqir etdiyini və ya ölkənin milli kimliyinin tənqid olduğunu hiss edərsə cavabvermə hüququnu tələb edə bilər. Bu hüquq Sədr/Direktor tərəfindən tanınmalıdır.
Bildirişlər
·     Bildiriş qaldırmaq - Çıxış edən nümayəndəyə mane olmamaq şərtiylə hər hansı bir bildiriş nümayəndə tərəfindən qaldırıla bilər. Bildiriş qaldırmaq üçün nümayəndə uyğun zamanda plakatını qaldırmalı və Sədr/Direktorun ondan bildirişi tamamilə bəyan etməsinə aid dəvəti gözləməlidir.
·     Şəxsi imtiyaz bildirişi - Əgər nümayəndənin iştirakının qabağını alan hər hansı bir hal varsa və ya nümayəndə özünü narahat hiss edirsə, şəxsi imtiyaz barədə bildiriş qaldırıla bilər. Məsələn, əgər nümayəndə nə deyildiyini eşitmirsə, ya da ekranda göstərilən hər hansı bir şeyi görmürsə, o şəxsi imtiyaz bildirişi qaldıra bilər. Nümayəndə yalnız çıxış edən şəxsi eşidə bilmədiyi halda onun nitqi müddətində bildiriş qaldıra bilər.
·     Qayda pozuntusu haqda bildiriş - Hər hansı müzakirə müddətində nümayəndə Sədr/Direktor tərəfindən yola verilmiş  ümumi prosedura uyğun olmayan bir hal gördükdə qayda pozuntusu haqda bildirişi qaldıra bilər. Bildiriş çıxış edən şəxsin sözünü kəsməməli, nitqin sonunda qaldırılmalıdır.
·     Sorğu üçün bildiriş - Nümayəndə Sədr/Direktora ümumi prosedurun qaydalarına aid sualları konfrans ərzində verə bilər. Bu bildiriş də çıxış edən şəxsin sözünü kəsməməlidir.
Səsvermə prosesi
·     Səsvermənin növləri – Nümayəndələr “xeyrinə”, “əleyhinə” və “bitərəf” olmaqla səs verə bilər. Yekun sənədlə bağlı səsvermə xaric iştirakçılar digər səsvermələrdə bitərəf qala bilməzlər.
·     Yetərsay – Yekun sənəd, konfransın yekunlaşdırılması, müzakirələrin yekunlaşdırılması kimi məsələlər qəbul edilməsi üçün iştirak edən nümayəndələrin 2/3-sinin, qalan məsələlər 1/2-nin leyhinə səsverməsini tələb edir.
Konfransın Dili
Adətən, konfransın rəsmi dili əsasən İngilis dili olur və bütün yazılı və şifahi işlər İngilis dilində aparılır, lakin BMT Modeli dünyada daha çox tanındıqca Birləşmiş Ştatlar kimi ölkələrdəki konfranslarda az təmsil olunmuş azlıqların dillərindən istifadə edən komitələr yayılmışdırlar.
Dress Kod
BMT Modeli konfransların demək olar ki, hamısında nümayəndələrdən rəsmi geyim tərzi tələb edilir, çünki geyim tərzinin peşəkarlığı millətə, təşkilata və fərdi nümayəndələrinə hörmət göstəricisi kimi qəbul olunur.
BMT Modeli Azərbaycan
Azərbaycanda BMT Modeli, 2014 - cü ildə Azərbaycan Respublikası Hökuməti ilə Birləşmiş Millətlər Təşkilatının İnkişaf Proqramı arasında imzalanan Layihə Sənədinə əsasən fəaliyyətə başlamışdır. Bu müddətdən etibarən, 9 ali məktəbdə MUN klubu yaradılmış, 350-dən artıq tələbənin iştirakı ilə I MilliMUN konfransı keçirilmiş, 30-dan artıq tələbə müxtəlif beynəlxalq MUN konfranslarında iştirak etmiş, 5 beynəlxalq MUN konfransında azərbaycanlı tələbələr “Best Delegate” mükafatına layiq görülmüşlər və 1000-dən artıq gənc diplomat beynəlxalq hüquq və diplomatik protokolla yaxından tanış olmuş, onu tətbiq etmişdir.
=== MUN Klubları === Layihə müddətində 9 ali təhsil müəssisəsi ilə ilkin əlaqələr qurulmuş, BMT Modeli haqqında təqdimatlar keçirilmiş və müvafiq BMT Modeli klubları yaradılmışdır. Bu klublar misal olaraq qeyd etmək olar:
ADAMUN Club – “ADA” Universiteti
Baku State University MUN Club – Bakı Dövlət Universiteti
UNEC MUN Club – Azərbaycan Dövlət İqtisad Universiteti
MUN Azerbaijan və Sosial Media
Klublar üçün onlayn platforma ola biləcək www.mun.az saytı yaradılmışdır. Saytda hər bir klub üçün fərdi səhifə ayrılmışdır, məs., www.ada.mun.az. Eyni zamanda, gənclərin sosial şəbəkələrdən geniş istifadəsini nəzərə alaraq həm Model UN Azerbaijan şəbəkəsi üçün, həm hər klub üçün Facebook sosial şəbəkəsində səhifələr yaradılmışdır. MUN Azerbaijan şəbəkəsinin öz Instagram və YouTube kanalları da mövcuddur.
=== Keçirilən Tədbirlər === 2015-ci ilin aprel ayında Sabunçu rayonu Gənclər Evində ADA MUN Club ilə birgə “YouthMUN - Qərarların verilməsi prosesində gənclərin rolu” mövzusunda 60 nəfər gəncin iştirakı ilə BMT Modeli Konfransı keçirilmişdir. 2016-cı ildə ADA Universitetində YouthMUN konfransı yenidən keçirilmiş və artıq 120 nəfər iştirakçını cəlb etmişdir. Konfrans zamanı 3 fərqli komitə, o cümlədən “Böhran Komitəsi” (Crisis Committee) simulasiya edilmişdir. 2015 ci ilin avqust ayında Daşkəsən rayonunda yerləşən Gənclərin Təlim və İstirahət Mərkəzində 83 nəfərin iştirakı ilə “BMT Modeli üzrə Yay Məktəbi” keçirilmişdir. Yay Məktəbində konfransdan əlavə tədqiqat metodları, BMT prosessual qaydaları və s. mövzular üzrə təlimlər keçirilmişdir. “BMT Modeli üzrə II Yay Məktəbi” 2016-cı ilin avqust ayında İsmayıllı rayonunda keçirilmişdir. İştirak edən 120 gənc 3 qurumun fəaliyyətini simulyasiya etmişdir. Həmçinin ilk dəfə olaraq “Krizis sessiyası” həyata keçirilmişdir. 20-23 fevral 2016-cı il tarixlərdə ölkə miqyasında Birinci Milli BMT Modeli Konfransı (MilliMUN) keçirilmişdir. Tədbirin açılışında Azərbaycan Respublikasının və Birləşmiş Millətlər Təşkilatının rəsmiləri, millət vəkilləri və digər qonaqlar iştirak etmişlər. BMT-nin baş katibi Ban-ki Munun video müraciəti göstərilmişdir. Konfrans çərçivəsində BMT-nin 5 komitəsinin işi simulasiya edildi. 20-dən çox universitet, akademiya və məktəbləri təmsil edən 350 nəfər gəncin diplomat qismində iştirak etdiyi MilliMUN konfransında aşağıdakı mövzular müzakirə edilmişdir:
BMT Baş Assambleyası (UN GA) – “BMT sisteminin gücləndirilməsi və onun əsas institutlarının reforması”
BMT Təhlükəsizlik Şurası (UN SC) – “Dağlıq Qarabağ münaqişəsi”
YUNESKO (UNESCO) – “Müharibə və terrorist hücumlar zamanı tarixi yer və mədəni irsin müdafiəsi”
BMT Qaçqınlar üzrə Ali Komissarlığı (UNHCR) – “Qaçqın böhranı çağırışlarına davamlı həllərin yaradılması”
Beynəlxalq Telekommunikasiya Ittifaqı (ITU) – “Fərdi rəqəmli məlumatların təhlükəsizliyinin təmin edilməsi”
Nurlan Ağa
Nurlan Xanağa oğlu Salamov və ya Nurlan Ağa  — azərbaycanlı jurnalist.
Təhsili
Nurlan Ağa 2002–2013-cü illərdə Əliağa Vahid adına 1 saylı Masazır tam orta məktəbində təhsil alıb. 2013–2017-ci illərdə yüksək balla qəbul olduğu Bakı Dövlət Universitetinin Jurnalistika fakültəsində bakalavr pilləsi üzrə təhsil alıb. Universiteti fərqlənmə diplomu ilə bitirib. 2017–2019-cu illərdə isə həmin fakültədə magistr pilləsi üzrə təhsil alıb. 2019-cu ildə Bakı Dövlət Universitetinin Beynəlxalq jurnalistika kafedrasını ən yüksək ortalama ilə bitirib və fərqlənmə diplomu ilə məzun olub. 2019-cu ildə Atatürk Universiteti Sosial Elmlər İnstitutu Kommunikasiya fakültəsində doktorantura pilləsi üzrə təhsil almağa başlayıb.
Fəaliyyəti
2018-ci ildən etibarən AzNews.az informasiya portalında beynəlxalq xəbərlər müxbiri, Milli İrsi Mədəni Tarixi Araşdırmalar Fondunda "Füyuzat" və "İşıq" jurnallarının sosial media meneceri olaraq çalışıb. "Kaspi", "Şərq", "Ədalət", "Jurnalist" qəzetləri, "Füyuzat", "İşıq", "Ulduz" jurnalları və bir sıra müxtəlif mətbu orqanlarında yazılarla çıxış edib. Elmi tezis və məqalələri Azərbaycan Respublikası, Türkiyə Cümhuriyyəti və Rusiya Federasiyasında respublika və beynəlxalq səviyyəli elmi-praktik konfransların materialı olaraq dərc olunub. "Jurnalist" tələbə-tədris qəzetinin redaktoru, "Tələbədən Tələbəyə", "Beynəlxalq Jurnalistika Məktəbi" kimi layihələrin heyət üzvü olub.
Uğurları
Akademik həyatı boyunca bir sıra müsabiqələrin qalibi olub. Müxtəlif illər üzrə Bakı Dövlət Universitetində "İlin Ən Yaxşı Tələbəsi", "İlin Ən Savadlı Tələbəsi" fəxri adlarına layiq görülüb. 2019-cu ildə Türkiyə Dövlət Təqaüd Proqramı – Türkiye Burslarını qazanıb.
Kitabları
Nurlan Ağanın 2018-ci ildə "15 iyul və media" adlı ilk kitabı işıq üzü görüb. 2021-ci ildə Türkiyədə "İkinci Karabağ Savaşı Türkiye Televizyonlarının Tartışma Masasında" adlı ikinci kitabı nəşr olunub.
FİFA Puşkaş mükafatı
thumb|Ferents Puşkaş iyirminci əsrdə avropanın ən çox qol vuran oyunçularından biri kimi ad qazanmışdır. FİFA Puşkaş mükafatı — 2009-cu il 20 oktyabr tarixində FİFA tərəfindən yaradılmışdır. Təşkilatın keçmiş prezidenti Yozef Blatterin göstərişi ilə təsis edilmişdir.
Mükafat kişi və ya qadın futbolçu olmaqla ilin estetik olaraq önəmli və ya ən gözəl qoluna görə təqdim edilir. Mükafat 1950 və 1960-cı illərdə Real Madrid klubunun hücumçusu və dövrünün ən önəmli macar futbolçucu olmuş Ferents Puşkaşın şərəfinə təsis edilmişdir. Puşkaş böyük kütlə tərəfindən avropanın ən güclü hücumçusu kimi qəbul edilmişdir. Belə ki, o 84 rəsmi milli matçında 83 dəfə fərqlənməyə nail olmuşdur. O, 528 matça 512 dəfə fərqlənməklə iyirminci əsrdə avropanın ən çox qol vuran oyunçularından biri kimi ad qazanmışdır.
"Futbol tarixində öz oyunu ilə iz buraxan birinin adını qorumaq olduqca önəmlidir. Ferents Puşkaş yalnız bir çox mükafat qazanmış futbolçu kimi deyil həmçinin möhtəşəm insan kimi ad qazanmışdır. Bu səbəbdən FİFA bu mükafatı onun adına təsis etməklə böyük sevinc hissi duyur" fikirlərini Blatter Budapeşt şəhərində mükafatın inaqurasiya mərasimində səsləndirmişdir.
Mükafatın ilk təqdimatı 2008/2009 mövsümünün sonunda olmuşdur. Mükafat ilk dəfə 2009-cu il dünyanın ən yaxşı oyunçusu mükafatı üzrə İsveçrədə baş tutmuş qala gecəsində təqdim edildi. Qalib 21 dekabr tarixində elan edildi və mükafatın ilk sahibi portuqaliyalı Kriştiano Ronaldo olmuşdur.
2013
Növbəti siyahıda 2012-ci ilin qalib və namizədləri qeyd edilmişdir. 2013-cü ilin Dekabr ayının 9-dan FİFA.com saytı vasitəsi ilə seçilmiş namizədlərə onlayn olaraq səs vermək mümkündür.
2014
2014-cü ilin namizədləri 12 Noyabr tarixində elan edilmişdir.
2015
FIFA namizədləri 2015-ci il Noyabr ayının 12-də elan etdi.
2016
FIFA namizədləri 2016-cı il Noyabr ayının 21-də elan etdi.
Xarici ticarət siyasəti
Xarici ticarət siyasəti kontekstində dövlət qanunvericiliklə həm rezidentlərə (ixracatçılara və idxalçılara), həm də əlaqəli qeyri-rezident ortaqlara tabe olan müəyyən xarici ticarət qaydalarını müəyyənləşdirir.
Regionalizm
Regionalizm və ya Regional Ticarət Sazişləri (Bölgələr) bölgədəki beynəlxalq ticarətin artırılması məqsədi ilə bir bölgədəki ölkələr tərəfindən hazırlanan ticarət siyasətləri və müqavilələridir. Tərəfdarları, RTA-nı nəhayət daha böyük ikitərəfli və ya çoxtərəfli ticarət sövdələşmələri ilə birləşmək məqsədi ilə sərbəst ticarətin genişləndirilməsi vasitəsi kimi təsvir edirlər. RTS-nin nisbətən lokallaşdırılmış ərazisi, digər ticarət müqavilələrində sıxlığa səbəb olmadan ticarət məsələlərinin həlli üçün də faydalıdır. RTA'ları tənqid edənlər ticarət danışıqlarına müdaxilə etdiklərini, çünki digər tərəflə müqayisədə bir tərəfə və ya haqsız olaraq faydalı ola biləcəyini, xüsusən iştirakçıların bəziləri hələ inkişaf mərhələsində olan ölkələr olduqlarını söyləyirlər.
Çinin iqtisadi gücü və təsiri böyüdükcə, Avropa və ABŞ ilə oyunu bərabərləşdirmək üçün strateji bir metod olaraq regionalizmə müraciət etdilər. 2000-ci ildə Çin, bölgədəki tarifləri azaltmaq üçün Cənub-Şərqi Asiya Millətləri Birliyi (ASEAN) ilə Bangkok Sazişini imzaladı. Sazişin imzalanması, Çin ilə ASEAN arasında rəsmi sərbəst ticarət razılaşmasının başlanğıcı oldu. Bununla birlikdə, Çin ilə Yaponiya kimi digər Asiya ölkələri arasındakı gərgin münasibətlər, regional sərbəst ticarət müqavilələrinin Şimal-Şərqi Asiya ilə eyni səviyyədə qarşısını aldı.
Yelena Çalıx
Yelena Valeryevna Çalıx (25 mart 1974, Rubtsovsk) — SSRİ, Rusiya və Azərbaycan trek, şose velosipedçisi, 1990-cı ildən SSRİ və Rusiya yığma komandalarının, 2010-2012-ci illərdə Azərbaycan yığmasının tərkibində çıxış edib. Avropa çempionu, dünya çempionatlarının üçqat bürübc medalçısı, iki yay Olimpiya oyunlarının iştirakçısı, Rusiyanın əməkdar idman ustası.
Adobe Flash
Macromedia Flash standartı və ya Adobe Flash 1996-cı ildə Macromedia şirkəti tərəfindən yaradılmışdır.
Bu texnologiyanın əsas təyinatı yüksək keyfiyyətli interaktiv animasiyaların yaradılmasıdır ki, bu animasiyaları kiçik ölçülü fayl şəklində təqdim etmək olar. Macromedia Flash standartının köməyi ilə Veb-master müəyyən elementləri monipulyator vasitəsi ilə idarə olunan rəngarəng animasiyalı səhifələr, Veb səhifəyə daxil edilmiş mini oyunlar yaratmaq, multiplikasiyalı kliplər səsləndirmək olar. Başqa sözlə desək Macromedia Flash Java-nın tətbiqi ilə görülən bütün işləri görə bilir.
Macromedia Flash poqramını digər Veb-texnologiyalardan üstün cəhəti ondan ibarətdir ki, Macromedia Flash həm piksel qrafikası, həm də vektor qrafikası ilə işləyə bilən yeganə standartdır. Digər bir üstün cəhəti - mətn Flash proqramına piksellərdən ibarət olan təsvir kimi deyil, bir simvol bir baytlıq informasiya kimi kodlaşdırılan mətn kimi gətirilir. Bu səbəbdən Flash faylları kiçik həcmli olurlar. Macromedia Flash standartında MP3 formatda səs və musiqi faylları da hazırlanır.
Macromedia Flash poqramına Java dilini xatırladan və Java-ya nisbətən daha sadə olan xüsusi dil inteqrasiya edilib. Bu dil ilə yazılan proqram modulları sənədə applet kimi göndərilir və təsvirinin dinamik dəyişdirilməsi lazım gələn animasiyanın istənilən kadrına qoyulur. Xüsusi redaktorlardan istifadə etməklə kiçik bir proqram yazmaq olar ki, onun köməyi ilə kliplərin işıqlanmasını idarə etmək, saytlarda xüsusi animasiyalı ön səhifələr (zastavka) yaratmaq olar.
Macromedia Flash texnologiyasının mexanizmi çox sadədir: Veb dizayner tərəfindən yaradılmış interaktiv elementlər və ya animasiyalar HTML səhifəsinə göndərilən interpretə olunmuş koda çevrilir. Kliyent brauzerinin (veb səyyahının) Flash obyektini tanıması üçün istifadəçinin kompyuterinə Macromedia Flash Player adlanan xüsusi proqram (plug-in) instalizə olunur. Bu proqram Macromedia şirkəti tərəfindən pulsuz yayılır. İstifadəçinin brauzeri (veb səyyahı) Flash formatlı sənədlə qarşılaşdıqda, uyğun qovşaqla əlaqə yaradır və nəticədə Flash Player proqramı avtomatik olaraq istifadəçinin kompyuterinə yüklənir.
Trnovo platosu
Trnovo platosu, Trnovo yaylası və ya Trnovo meşəsi ― Dinar dağlarının şimal-qərb hüdudlarında yerləşən karst platosu. Yayladakı əhəmiyyətli karst formalaşmalarına buz mağaraları daxildir. Platonun şərq hissəsində 385 m enində və 1550 m uzunluğundakı Böyük Paradana buz mağarası yerləşir.
Trnovo platosunda üç təbiət qoruğu mövcuddur:
Ərazi
Platoda tektonik fəaliyyətlərin təsiri olduqca aydın görünür. Ərazidə bir çox çökəklik, vadi, kiçik karst polyeləri və keçmiş çay vadilərinin qalıqları var. Pliosen dövründə çaylar tektonik qalxmaları aşındırmış və dərələri doldurmuşdur. Yaylada həmçinin Pliosen buzlaşmasının da izləri qalmışdır. Bu dövrdə buzlaqlar nisbətən düz bir səthdə olan kiçik zirvələri, eləcə də moren tirələrini və moren təpəciklərini yaratmışdır. Ərazidən axan çaylar süxur qalıqlarını daşıyaraq çökəklikləri doldurmuşdur.
İqlim
Trnovo platosunun iqlimi hündürlük və istiqamət üzrə dəyişir. Yaylada kontinental iqlim hakimdir və buraya il ərzində orta hesabla 1 881 mm yağıntı düşür. Aylar üzrə yağıtı miqdarı az fərqlənir. Ən çox yağıntı noyabr ayında ( 293 millimetr), ən az yağıntı isə fevral ayında (135 millimetr) düşür. Qış zamanı yağıntının böyük hissəsi, xüsusilə də yüksəkliklərdə qar şəklində olur. Sürəti 100 km/h-i aşan bora küləyi ərazi üçün tipik hava hadisəsidir. Bora ağacları kökündən çıxararaq və evlərin damlarını qoparararq əraziyə xeyli ziyan vura bilir.
Flora
Trnovo yaylası fıstıq və küknar ağacalarının qarışıq meşəsi ilə örtülüdür. Ən zəngin bitki örtüyü zirvəsi çılpaq olsa da ətəklərinə doğru cırtdan söyüd (Salix sp.) və dağ şamının (Pinus mugo) yayıldığı Kiçik Qolak zirvəsindədir. (1495 m. Primula carniolica kimi qorunan növlər daha çox qayalı yarıqlarda böyüyür.
Ərazidə meşələrinnin payı 75,5%-dir. Lakin tərk edilmiş əkin sahələrində aparılan meşəsalma tədbirləri səbəbilə bu rəqəm artmaqdadır. Ərazinin çətin əlçatılan olması landşaft xüsusiyyətlərinin nisbətən yaxşı qorunması ilə nəticələnmişdir.
Əhali
1991-ci il siyahıyaalınması zamanı yayaladakı əhalinin sayı 4534 nəfər, sıxlığı isə 9 nəfər/km² olmuşdur. Bu rəqqəmlər bölgəni Sloveniyanın ən az məskunlaşılan bölgələrindən biri halına gətirir. Yaylanın yanlız qərb hissəsində insan yaşayır. Əhalinin yaş profili xoşagəlməzdir.
İlqar Müşkiyev
İlqar Müşkiyev (ing. Ilgar Mushkiyev  şəhəri). azərbaycanlı cüdoçu. 2 qat dünya mükafatçısı, 3 qat avropa mükafatçısı, 2 qat Grand Prix qalibi, 2 dünya kubokunun sahibi, 5 qat respublika çempionu, ilin ən yaxşı idmançısı (2011), əməkdar idman ustası, Azərbaycan milli komandasının üzvü (2007-2017).
Həyatı
Ilqar Müşkiyev 5 oktyabr 1990-cı ildə Gəncə şəhərində anadan olmuşdur. Orta təhsilini 1996-cı ildə Samara vilayətii Togliatti şəhərində 21 nömrəli məktəbdə almışdır. 2002-ci ildə Bakıda 277 nömrəli (UGIM)da təhsilini davam etdirmişdir. 2010–2014-cü illərdə Azərbaycan Dövlət Bədən Tərbiyəsi və İdman Akademiyasında təhsilini davam etdirmişdir. 2014-cü ildə Dövlət Sərhəd Xidmətində həqiqi hərbi xidmətdə olmuşdur. 2019-cu ildə Azərbaycan Respublikasının Prezidenti yanında Dövlət İdarəçilik akademiyasina qəbul olmuşdur.
Karyerası
Uşaq yaşlarında bir çox idman növü ilə məşğul olmağa başlamışdır. 1999-cu ildə Samara vilayəti Tolyatti şəhərində "сдюшор" klubunda Алеся Николаева Владыкина məşqçiliyi ilə cudo karyerasına başlamışdır. Ilk qələbəsi şəhər birinciliyində ikinci yeri tutmuşdur. 2001-ci ildə Bakıda Tərlan Həsənovun rəhbərliyi ilə karyerasın davam etmişdir. Ardıcıl olaraq şəhər birinciliyi və müxtəlif yarışarda yerlər tutmuşdur. 2007-ci ildə kişilər arasında Azərbaycan çempionatının qalibi olmuşdur və bu qalibiyyət karyerasında dönüş nöqtəsi olmuşdur.
NGC 5332
NGC 5332, Yeni Baş Kataloqda qeydə alınmış qalaktikadır. Göy üzündə Naxırçı bürcü istiqamətində yerləşir. E-S0 tipli. tərəfindən ildə 40.64 sm (16 düymə) ölçülü  vasitəsilə kəşf edilmişdir.
Quido Verbek
Quido Herman Fridolin Verbek – Yaponiyada fəaliyyət göstərmiş holland missioner. Meyci hökumətinin məsləhətçilərindən biri olmuşdur.
Həyatı
Verbekin məsləhətləri əsasında Yaponiyada prefektura sistemi qurulmuş (1871), Qərb dünyasına İvakura missiyası göndərilmiş (1871), təhsil haqqında qanun (1872) və hərbi xidmət haqqında sərəncam (1873) qəbul edilmişdir. David Murreyin 1873-cü ildə Təhsil Nazirliyinin məsləhətçisi seçildikdən sonra Verbek hüquq məsləhətçisi və hüquq məcəllələrinin rəsmi tərcüməçisi kimi işləmişdir. 1877-ci ildə hökuməti tərk etmiş və həyatının qalan hissəsini missionerliyə həsr etmişdir.
Bibliyanın tərcüməsi
Verbek Bibliyanın yapon dilinə tərcümə edilməsində iştirak etmişdir. O, 1880-ci ildə Zəburu fərdi olaraq tərcümə etmişdir. Verbek Bibliyanı tərcümə etmək üçün 1882-ci ildə yaradılmış komitənin üzvü olmuşdur. Komitənin görüşləri Verbekin Tsukicidə yerləşən evində baş tutmuşdur.
Bağır Ələkbərov
Bağır Əsəd oğlu Ələkbərov — Azərbaycan Silahlı Qüvvələrinin giziri, Vətən müharibəsi şəhidi.
Həyatı
Bağır Ələkbərov 1995-ci il fevralın 10-da Naxçıvan şəhərində anadan olub. 2001–2012-ci illərdə Culfa rayonunda 3 nömrəli tam orta məktəbdə təhsil alıb.
Hərbi xidməti
Bağır Ələkbərov 2013–2014-cü illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub. Hərbi xidmətini başa vurduqdan sonra isə müddətdən artıq həqiqi hərbi xidmətə başlayıb və hərbi xidmətini Azərbaycan Silahlı Qüvvələrinin Naxçıvan şəhərində yerləşən "N" saylı hərbi hissəsində "gizir" hərbi rütbəsində snayper olaraq davam edib. Xidmətdə olduğu illərdə xarici dövlətlərdə olan təlimlərə göndərilib.
Bağır Ələkbərov 2018-ci il mayın 20-dən 27-nə qədər Naxçıvan MR ərazisində baş verən hərbi əməliyyatlarda savaşıb. Günnüt əməliyyatı adlandırılan hərbi əməliyyatların nəticəsində Günnüt, "Ağbulaq" strateji nöqtəsi, Qızılqaya və Qaraqaya dağları Azərbaycan Silahlı Qüvvələri tərəfindən işğaldan azad edilib. Bağır Ələkbərov hərbi əməliyyatlar zamanı Xüsusi Təyinatlı Qüvvələrin sıralarında olub və döyüş tapşırığını yerinə yetirib.
Azərbaycan Ordusunun giziri olan Bağır Ələkbərov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Tehran Mənsimov tərəfindən idarə olunan qrupun heyətində olub. Bağır Ələkbərov Füzulinin və Hadrut qəsəbəsinin azadlığı uğrunda gedən döyüşlərdə savaşıb və 15 yaşayış məntəqəsinin işğaldan azad edilməsində savaşıb. Bağır Ələkbərov oktyabrın 15-də Hadrut döyüşləri zamanı şəhid olub. Naxçıvan şəhərində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Bağır Ələkbərov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Bağır Ələkbərov ölümündən sonra "İgidliyə görə" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Bağır Ələkbərov ölümündən sonra "Şuşanın azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Bağır Ələkbərov ölümündən sonra "Füzulinin azad olunmasına görə" medalı ilə təltif edildi.
Belarus Dövlət Opera və Balet Teatrı
Belarus Dövlət Akademik Opera və Balet Teatrı — Belarusun paytaxtı Minsk şəhərində yerləşən teatr binası.
Yerli xalq buranı "Opera Teatrı" və ya "Opera və Balet Teatrı" adlandırır.
Mövcud teatr binası 1939-cu ildə açılıb. Bu, Leninqraddan olan Belarus memarı İosif Lanqbard tərəfindən hazırlanmışdır. Binanın orijinal dizaynı yalnız qismən yerinə yetirilmiş və bəzi dizayn detalları maliyyə və digər problemlərə görə dəyişdirilmişdir. Teatr binasında Zair Azqur tərəfindən hazırlanmış barelyeflər var.
Tarixi
Belarusda ilk daimi teatr 1933-cü ildə Belarus opera və balet məktəbinin nəzdində studiyanın təşkilatçısı məşhur Rus Opera müğənnisi Anton Bonaçiç tərəfindən qurulmuşdur. O yeni teatrın ilk rəhbəri idi. Lakin o bu vəzifədə çox qısa bir müddət qaldı, 1933-cü ildə vəfat etdi.
Bina 25 May 1933-cü ildə, baş rolu Larisa Aleksandrovskaya tərəfindən səsləndirilən Bizenin Karmen operası ilə açıldı. Binadakı truppaya ilk bir neçə ildə bir neçə peşəkar solist və rəqqas əlavə edildi. K.Mullerin ifa etdiyi "Qu gölü" baleti yeni teatrın səhnəsində oynanılan ilk tamaşa idi.
David Anaxt
David Anaxt və ya Məğlubedilməz David — erməni neoplatonist filosofu, antik fəlsəfədə İsgəndəriyyə məktəbinin nümayəndəsi.
Belarus Dövlət Opera və Balet Teatrı
Tarixi
1940-cı ilə, genişləndiyini bildirmək üçün teatrın adına Böyük başlığı əlavə edildi. Tamaşalar zamanı sonralar Qorki kimi tanınan Nijni Novqorodda baş verən müharibələr zamanı, 1944-cü ildə Minsk azad olunana qədər davam etdi. Bundan sonrakı tamaşalar Kovrovda baş tutdu.
Rodriqo Lara
Rodriqo Lara Bonilla — Kolumbiyalı hüquqşünas və siyasətçi. Prezident Belisario Betankur dövründə Ədliyyə Naziri vəzifəsində çalışmış və əsasən Medellin Kartelinə aid olan kokain tacirlərini mühakimə etdiyi üçün Pablo Eskobarın əmri ilə öldürülmüşdür.
Belarus Dövlət Opera və Balet Teatrı
II dünya müharibəsindən sonra
Bu müddət ərzində repertuar olduqca zənginləşdi. Bu teatrda səhnəyə qoyulan ən məşhur operalara Modest Musorgskinin Boris Qodunov, Cüzeppe Verdinin Otello və Don Karlo, Yakob Ofenbaxın Hoffmann, Sadko, Nikolay Rimski-Korsakovun "Qızıl kokerel" və Rixard Vaqnerin Lohengrin operası daxildir. Repertuara həmçinin Yuri Semenyako, Yevqeni Qlebov və Henrix Vaqner kimi Belarusiya bəstəkarlarının sosialist realist operaları daxil edildi.
Diqqəti çəkən bəstəkarlar arasında Kulikoviç Shcheqlov da var. Digərlərinə "Baharınız" (1963) operasının bəstəkarı Yevqeni Qlebov və "Alp Ballad" (1967) baleti daxildir. 1967-ci ildə teatr, ifaçılıq sənətinin inkişafındakı statusuna görə akademik adına layiq görüldü. 1996-cı ildə Dövlət Teatrı iki müstəqil teatra ayrılır: Belarus Dövlət Akademik Böyük Balet Teatrı və Belarus Dövlət Akademik Opera Teatrı, lakin 2008-ci ildə bir daha indiki adda, Belarus Dövlət Akademik Böyük Opera və Balet Teatrı adı altında birləşirlər.
Rodriqo Lara
Laranın ölümü Eskobarın qətldə ittiham olunmasına və Kolumbiyada minlərlə insanın həyatı bahasına başa gələcək ekstradisiya ilə bağlı uzun müddət davam edən müzakirələrə yol açdı.
Fəaliyyəti
Lara Uila departamentinin paytaxtı Neyvada anadan olub və Kolumbiya Xarici Universitetində hüquq fakültəsində təhsil almışdır. Uzun illər sonra o, keçmiş prezident-liberal Alfonso Lopez Mişelsenin başçılıq etdiyi Liberal inqilab hərəkatı partiyasına daxil oldu. 1969-cu ildə, cəmi 23 yaşı olanda Lara öz doğma şəhərinin meri təyin olundu.
Sui-qəsd
30 aprel 1984-cü ildə Rodriqo Lara Bonilla 1976-cı il istehsalı olan Mercedes-Benz W116-da olarkən Bayron Velaskes və İvan Dario Quisado Yamaha motosikleti ilə onun SUV avtomobil karvanının yanından keçdilər. Quisado avtomobil pəncərəsini uzi silahı ilə atəşə tutaraq onu öldürdü.
Belarus Dövlət Opera və Balet Teatrı
II dünya müharibəsindən sonra
Bina təmir edilmiş və 2009-cu ildə yenidən açılmışdır. Teatrın ətrafına bir çox heykəl əlavə edildi, səhnəsi bir qədər kiçildi və tamaşaçı sahəsi genişləndi. Orijinal dizayna riayət edərkən ən müasir işıqlandırma və hərəkət avadanlığı əlavə edildi. Balet şirkəti dünyanın ən qabaqcıl şirkətlərindən biri hesab olunur.
Hal-hazırda
Şirkət bir çox turlar təşkil edir və dünyanın bir çox ölkəsində məmnuniyyətlə qarşılanır. İspaniyada, Rusiyada, Almaniyada, Polşada, İsveçrədə, İsraildə, Portuqaliyada, Çində operanın pərəstişkarları Belarus teatrının repertuarı ilə yaxşı tanış olurlar. Teatrın "Klassik açıq hava" kimi tanınan Almaniyanın məşhur illik festivalında iştirakı artıq bir ənənə halını almışdır.
İoann Mayravanetsi
İoann Mayravanetsi (Հովհան Մայրավանեցի; ) — VII əsr erməni filosofu və humanisti. Əsərlərin əsas mövzusu sosial bərabərsizlik olmuşdur. Xalkidon doktrinasının qatı əleyhdarı olan Mayravanetsi erməni və yunan kilsələrini birləşdirmək cəhdlərinə qətiyyətlə qarşı çıxırdı.
Pitirim Sorokin
Pitirim Sorokin — rus-amerikan sosioloqu və kultroloqu. Harvard Universitetində Sosiologiya fakültəsinin əsasını qoymuşdur.
NGC 7490
NGC 7490 - Yeni Baş Kataloqda qeydə alınmış qalaktika. Göy üzündə Peqas bürcü istiqamətində yerləşir. Sbc tipli. tərəfindən ildə  ölçülü  vasitəsilə kəşf edilmişdir.
Tallin
Tallin (Tallinn) — Estoniyanın paytaxtı. 1219–1917-ci illərdə Revel (və ya Reval) adlanmışdır. Tallin sözünün eston dilində "taani linn" (Danimarka şəhəri) və ya "tali linn" (qış şəhəri) sözlərindən yarandığı güman edilir.
Coğrafiya
Tallin Fin körfəzinin cənub sahilində yerləşir. Ən böyük gölü — Yulemistedir (sahəsi 9,6 km²). Pirita çayı şəhərin yeganə çayıdır.
Şərqi Aralıq dənizi
thumb| Şərqi Aralıq dənizinin peykdən görünüşü. Şərqi Aralıq dənizi — Aralıq dənizinin təxminən şərq yarısının və ya üçüncü hissəsi, adətən Livan dənizi ətrafındakı ölkələrin yerləşdiyi regiona verilən ad.
Bu, adətən dənizin bütün sahilyanı zonalarını əhatə edir, dəniz və quru ilə əlaqəli icmalara istinad edir. Buraya Türkiyənin əsas hissəsini təşkil edən Anadolunun cənub yarısı, kiçik Hatay vilayəti, Kipr adası, Yunanıstanın Dodekanes adaları və Misir, İsrail, İordaniya, Fələstin, Suriya və Livan ölkələri daxildir.
Mahmud Quliyev
Mahmud Nayfalı oğlu Quliyev — Cəbrayıl rayon İcra Hakimiyyətinin başçısı (2000–2016).
Honkonq qripi
Honkonq qripi (yaxud 1968-ci il qrip pandemiyası) —  1968-1969-cu illərdə baş qaldıran və dünya üzrə 1 milyona yaxın insanın ölümü ilə nəticələnən qrip pandemiyası. Bu qrip Influenza A virusunun H3N2 ştamı tərəfindən yaranır. Bu ştam antigen dəyişikliyi yolu ilə H2N2 ştamından törəmişdir. İlk dəfə Honkonqda aşkar edildiyi üçün pandemiyaya da məhz bu şəhərin adı verilmişdir.
Kliniki məlumat
Bu qripin simptomları 4-5 gün, bəzi simptomlar isə 2 həftəyədək davam edir. Pandemiyanın baş verdiyi 1968-1969-cu illərdə əsasən 65 yaşdan yuxarı şəxslər bu xəstəlikdən vəfat edirdilər.
Mahmud Quliyev
Həyatı
Mahmud Quliyev 22 iyul 1952-ci ildə Cəbrayıl rayonunun Böyük Mərcanlı kəndinə anadan olub. 1959–1969-cu illərdə Cəbrayıl rayonunun Böyük Mərcanlı kənd orta məktəbində orta təhsil alıb. 1969–1973-cü illərdə D. Bünyadov adına Azərbaycan Xalq Təsərrüfatı İnstitutunun Xalq təsərrüfatının planlaşdırılması və iqtisadiyyatı fakültəsində təhsil alıb.
Honkonq qripi
Virusologiya
right|thumb|190x190px|Honkonq qripini törədən qrip virusları (təxminən 100 min dəfə böyüdülüb) 1968-ci ildə virusa qarşı vaksin xəstəliyin ABŞ-da pik həddə çatmasından bir ay sonra yaradılmışdır.
Həm H2N2, həm də H3N2 pandemik qrip ştamları quş qripi viruslarının genlərini daşıyır. Yeni alt növlər quş və insan qripi virusları ilə yoluxmuş donuzlarda yaranmış və tezliklə insanlara keçmişdir.
Mahmud Quliyev
Həyatı
1 avqust 1973-cü il tarixdən 21 may 1976-cı ilə qədər Cəbrayıl Rayon Keyfiyyət Müfəttişliyi idarəsində müfəttiş, 21 may 1976-cı il tarixdən 24 mart 1978-ci ilə qədər Cəbrayıl Rayon Kino Quraşdırma Birliyinin direktoru, 31 mart 1978-ci il tarixdən 25 mart 1982-ci ilə qədər Cəbrayıl Rayon Statistika İdarəsinin rəisi, 25 mart 1982-ci il tarixdən 28 fevral 1986-cı ilə qədər Cəbrayıl Rayon Aqrar İstehsalat Birliyinin baş direktoru vəzifəsində işləyib.
Azərbaycan Prezidentinin 18 dekabr 2000-ci il tarixli 593 nömrəli sərəncamı ilə Cəbrayıl Rayon İcra Hakimiyyətinin başçısı vəzifəsinə təyin edilmiş və 3 mart 2016-cı il tarixli sərəncamı ilə həmin vəzifədən azad edilmişdir.
2000-ci ilin yanvar ayından Yeni Azərbaycan Partiyasının üzvü idi.
7 yanvar 2019-cu ildə səhər saatlarında vəfat edib.
Mükafatları
12 iyul 2012-ci ildə Azərbaycan Respublikasında dövlət qulluğunda səmərəli fəaliyyətinə görə Respublika Prezidenti tərəfindən Mahmud Nayfalı oğlu Quliyev 3-cü dərəcəli "Vətənə xidmətə görə" ordeni ilə təltif edilmişdir.
Mirzə Sadıxov
Mirzə Sadıxov (1896 – 1970) — Azərbaycan Kənd Təsərrüfatı Elmlər Akademiyasının akademiki (1958). SSRİ dövlət mükafatı laureatı.
Həyatı
Mirzə Hüseyn oğlu Sadıxov 1896-cı ildə Yelizavetpol quberniyasının Miskinli kəndində kasıb ailədə anadan olub. İlk təhsilini Miskinli kəndində alan Mirzə Sadıxov 1913-cü ildən Simens qardaşlarına məxsus misəritmə zavodunda fəhlə işləyib. 1920-ci ildən 1923-cü ilədək siyasi işlərdə çalışan Mirzə Sadıxov 1923-cü ildə Bakıdakı Politexnik İnstitutuna daxil olub, 1927-ci ildə ali təhsil alıb.
O, 1970-ci ilin fevralında qəflətən vəfat etdi. Doğma yurduna, elinə, obasına qəlbən bağlı olan görkəmli alim hər il məzuniyyətini doğma kəndində — Soyuqbulaqda (keçmiş Komintern) keçirər, sadə xalq arasinda olmaqdan həzz alar, kəndlilərlə unsiyyətdən doymazdı. Sonuncu dəfə 1996-cı ildə doğma vətəni Gədəbəydə görkəmli alimin 100 illik yubileyi təntənəylə qeyd olundu. Mirzə Sadıxovun tələbələri olmuş kəndimizin professorları Müseyyib Əliyev və İsmayıl Sadıqov da etiraf edirlər ki, onların alim kimi yetişməsində Mirzə Sadıxovun böyük zəhməti olub. Soyuqbulaqdakı dəyirman və hamam onun göstərişi və yaxından köməyi ilə inşa edilib.
Ailəsi
Öz övladlarını savadlı, respublikaya gərəkli bir vətəndaş kimi böyütmək üçün onların təhsil almasına xüsusi maraq göstərirdi. Bu da öz bəhrələrini verdi. Beş qızı və oğlu Nazim Sadıxov ali təhsil alıb, müxtəlif sahələrdə öz bacarıqlarını respublikamızın inkişaf etməsinə sərf etdilər.
Mirzə Sadıxovun yeganə oğlu Nazim Sadıxov 1946-cı ildə Gəncə şəhərində doğulub. Nazim Sadıxov orta məktəbi bitirib Kiyev İnşaat İnstitutuna daxil olub. Həmin institutun Geodeziya fakültəsini bitirdi. 1968-ci ildə atasının yaxın dostu, Gəncə Pedaqoji İnstitutunun kafedra müdiri, proffesor İsmayıl Hüseynovun qızı Aypara xanımla ailə qurdu. 1979-cu ildən Baki İnşaat texnikumunda geodeziyadan dərs deməyə başladı və ömrünün sonuna 2001-ci ilədək bu sahədə çalışdı. Üç övladı vardır, Lamiyə, Ləman və Mirzə. Oğlu Mirzə babasının adını daşıyır. Nəticəsi Aypara, Mirzə babası kimi biologiya elmi sahəsində, Baki Dövlət Universitetində təhsil alır.
Böyük qızı Səriyyə 1923-cü ildə Miskinlidə anadan olub. 1940-cı ildə Bakıdakı 1 saylı orta məktəbi bitirib. 1942-ci ildə AZİ-nin neft sənayesi fakültəsinə daxil olub. Sara xanım uzun illər Dövlət Plan Komitəsində Baş mühəndis və baş mütəxəssis işləyib. 1996-cı ildə vəfat edib. Mirzə Sadıxovun nəvəsi, Səriyyə xanımın oğlu Cavanşir Cəfərov respublikamızın Opera və Balet teatrının baş dirijorudur və xalq artistidir.
Şura Sadıxova da bacısı kimi Azərbaycan Neft Kimya İnstitutunu bitirib. İnstitutu 1948-ci ildə bitirdikdən sonra Kənd Təsərrüfatı İnstitutunda çalışıb .1960-cı ildə Bakıya gələrək Kənd Təsərrüfatı Nazirliyi Texniki təchizat idarəsinin baş mühəndisi işləyib.1994-cü ildə dünyasını dəyişib.
1929-cu ildə Bakıda anadab olan Leyla xanım 134 saylı orta məktəbi bitirərək Moskvadakı Geoloji Kəşfiyyat İnstitutuna daxil olub və oranı 1958-ci ildə uğurla başa vurub. Sonra Azərbaycana gələrək Geologiya idarəsində baş geoloq, baş mühəndis vəzifələrində çalışıb. 1985-ci ildən təqauddədir.
1934-cü ildə Bakıda anadan olan Sadıxova Fəridə, şəhərdəki 134 saylı orta məktəbi bitirdikdən sonra 1955-ci ildə Moskvadakı Timiryazev adına Kənd Təsərrüfatı Akademiyasının aqronomluq fakültəsinə daxil oldu, 1958-ci ildə Akademiyanı bitirdikdən sonra, Leninqrad Bitkiləri Müdəfiə İnstitutunda aspiranturaya qəbul olur və orada 1965-ci ildə kənd təsərrüfatı elmləri namizədi diplomuna yiyələnib, alim kimi şöhrət qazanıb.
Vəkilova Məhparə Mirzə qızı isə bacılarından fərqli olaraq musiqi sahəsində çalışıb. O, 1943-cü ildə Gədəbəy rayonunda anadan olub. Musiqi təhsilini Bakı Şəhərində almışdır. 1953–1959-cu illərdə 2 saylı musiqi maktəbində, 1964–68-ci illərdə Üzeyir Hacibəyov adına Dövlət Konservatoriyasının xor dirijoru fakültəsində təhsil alıb. Hələ tələbə ikən iş fəaliyyətinə başlayaraq 1966–1968-ci illərdə Dövlət Xor kapellasının artisti olub. 1968–1972-ci illərdə musiqi texnikumunda xor və musiqi nəzəriyyəsi fənlərindən dərs deyib. 1972–1978-ci illərdə Azərbaycan Dövlət Opera və Balet teatrında xormeyster ,1978-ci ildən 2013-cü, yəni vəfat etdiyi ilə gədər uşaq filarmoniyası və musiqi məktəbində xor, vokal və nəzəriyyə fənləri uzrə pedaqoq kimi çalışıb.
Fəaliyyəti
1927-ci ildən "Kəndli qazeti"nin məsul katibi, sonra isə "Yeni Həyat" jurnalının şöbə müdiri təyin olunub. 1939-cu ildə Ağdaş şəhərində məktəb direktoru təyin olunub. 1930-cu ildən isə Xanlar şəhərində oz pedaqoji fəaliyyətini davam etdirmiş və həmin vaxtdan elmi axtarışlara başlamışmışdır. 1932-ci ildən kənd təsərrüfatı ilə bağlı müəssisələrdə rəhbər vəzifələri icra etməklə yanaşı, Kənd Təsərrüfatı İnstitutunda kafedra müdiri və digər vəzifələrdə çalışıb. 50-dən artiq elmi məqalənin, bir sıra publistik yazıların müəllifidir. Onun "Xatirələrim" başlığı ilə qələmə aldığı 209 səhifəlik qeydləri bütöv bir əsərdir.
1941-ci ildə — İkinci Dünya Müharibəsi başlayanda cəbhəyə könüllu yola düşmuş və 1944-cü ildə yaş məhdudiyyətinə görə ordudan tərxis olunmuşdur.
Mirzə Sadıxov müharibədən qayıtdıqdan sonra yenidən öz sənətinin dalınca getmiş və böyük uğurlar qazanmışdır. 1953-cü ildə ona kənd təsərrüfatı elmləri doktoru, proffessor adı verilmişdir.
Alimin ən böyük nailiyyatlarindən biri də "Azərbaycan Dağ Merinosu" qoyun cinsinin yetişdirilməsində olub. Bu gərgin əməyinin nəticəsində bir qrup alimlə bir yerdə SSRİ Dövlət mükafatı laureatı adına laiq görülüb.
Bu mükafatı rayonumuzda ilk dəfə Mirzə Sadıxov almışdır. Mirzə Sadıxovun yetişdirdiyi "Yeddi illik buğda" sortu da alimin şöhrətini artırmışdır. Mirzə Sadıqov 1955-ci ildən 1957-ci ilədək Mahaçqalada Kənd Təsərrüfatı İnstitutunda heyvandarlıq kafedrasına başçılıq etmiş və iki ildən sonra yenidən vətənə qayıdıb. Kirovabad(indiki Gəncə) şəhərində Elmi tədqiqat İnstitutunda, eyni zamanda Zərdabi adına Pedaqoji İnstitutda fəaliyyətini davam etdirib.